CELEX: 32019D0266
Language: lt
Date: 2019-02-14 00:00:00
Title: 2019 m. vasario 14 d. Komisijos įgyvendinimo sprendimas (ES) 2019/266, kuriuo nutraukiamas antidempingo tyrimas dėl importuojamo Malaizijos kilmės soliarinio stiklo

15.2.2019   
               
               
                  LT
               
               
                  Europos Sąjungos oficialusis leidinys
               
               
                  L 44/31
               
            
         KOMISIJOS ĮGYVENDINIMO SPRENDIMAS (ES) 2019/266
         2019 m. vasario 14 d.
         kuriuo nutraukiamas antidempingo tyrimas dėl importuojamo Malaizijos kilmės soliarinio stiklo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 9 straipsnio 1 dalį,
         kadangi:
         1.   PROCEDŪRA
         
         
                     (1)
                  
                  
                     2018 m. gegužės 23 d. Europos Komisija (toliau – Komisija) pranešimu, paskelbtu Europos Sąjungos oficialiajame leidinyje (2), inicijavo antidempingo tyrimą dėl į Sąjungą importuojamo Malaizijos kilmės soliarinio stiklo.
                  
               
                     (2)
                  
                  
                     Tyrimas inicijuotas gavus skundą, kurį dviejų Sąjungos gamintojų, kurie pagamina daugiau nei 25 proc. viso soliarinio stiklo Sąjungoje, vardu pateikė ES „ProSun Glass“ (toliau – skundo pateikėjas). Skunde buvo pateikti dempingo ir jo daromos materialinės žalos įrodymai, kurių pakako tyrimo inicijavimui pagrįsti.
                  
               
                     (3)
                  
                  
                     Pranešime apie inicijavimą suinteresuotosios šalys paragintos susisiekti su Komisija, kad galėtų dalyvauti tyrime. Be to, Komisija apie tyrimo inicijavimą konkrečiai pranešė skundo pateikėjui, kitiems žinomiems Sąjungos gamintojams, žinomam eksportuojančiam gamintojui ir Malaizijos valdžios institucijoms, žinomiems importuotojams, tiekėjams ir naudotojams, prekiautojams ir žinomoms susijusioms asociacijoms ir paragino juos dalyvauti tyrime.
                  
               
                     (4)
                  
                  
                     Visoms suinteresuotosioms šalims buvo suteikta galimybė per pranešime apie inicijavimą nustatytą terminą pateikti pastabas dėl tyrimo inicijavimo ir pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.
                  
               2.   SKUNDO ATSIĖMIMAS IR TYRIMO NUTRAUKIMAS
         
         
                     (5)
                  
                  
                     2018 m. gruodžio 14 d. raštu skundo pateikėjas pranešė Komisijai, kad pageidauja atsiimti savo skundą.
                  
               
                     (6)
                  
                  
                     Pagal Reglamento (ES) 2016/1036 9 straipsnio 1 dalį tyrimas gali būti nutraukiamas, jei skundas atsiimamas ir jeigu nutraukiant tyrimą neprieštaraujama Sąjungos interesams.
                  
               
                     (7)
                  
                  
                     Atliekant tyrimą nenustatyta jokių aplinkybių, rodančių, kad šio tyrimo tęsimas atitiktų Sąjungos interesus. Todėl Komisija mano, kad tyrimas dėl į Sąjungą importuojamo Malaizijos kilmės soliarinio stiklo turėtų būti nutrauktas. Apie tai buvo pranešta suinteresuotosioms šalims ir joms suteikta galimybė teikti pastabas. Tyrimo nutraukimą parėmė dešimt soliarinio stiklo naudotojų. Kitų pastabų negauta.
                  
               
                     (8)
                  
                  
                     Todėl Komisija padarė išvadą, kad antidempingo tyrimas dėl į Sąjungą importuojamo Malaizijos kilmės soliarinio stiklo turėtų būti nutrauktas nenustatant priemonių.
                  
               
                     (9)
                  
                  
                     Šis sprendimas atitinka Reglamento (ES) 2016/1036 15 straipsnio 1 dalimi įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Antidempingo tyrimas dėl importuojamo Malaizijos kilmės soliarinio stiklo, kurio TARIC kodai 7007198012, 7007198018, nutraukiamas.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2019 m. vasario 14 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 176, 2016 6 30, p. 21.
         
            (2)  Pranešimas apie antidempingo tyrimo dėl importuojamo Malaizijos kilmės soliarinio stiklo inicijavimą (OL C 174, 2018 5 23, p. 8).